Un român a fost prins, după ce a furat bijuterii dintr-un magazin din Ungaria.
Un bărbat, de 40 de ani, din județul Neamț, a fost prins, după ce a furat bijuterii în Ungaria. Bărbatul este cercetat pentru comiterea unei infracțiuni de tâlhărie. Prejudiciul total a fost estimat la 33.000 de euro.
Un bărbat, de 40 de ani, din Roznov, județul Neamț, căutat de autoritățile din Ungaria, a fost depistat duminică de polițiștii din Neamț. Acesta era urmărit la nivel internațional pentru tâlhărie.Potrivit IPJ Neamț, bărbatul a fost depistat în localitatea Zănești. Pe numele acestuia era emis un mandat de arestare european de autoritățile judiciare din Ungaria.Bărbatul este cercetat pentru comiterea unei infracțiuni de tâlhărie.Acesta este acuzat că, împreună cu o altă persoană, ar fi pătruns, în noiembrie 2020, într-un magazin din Ungaria, de unde ar fi sustras mai multe bijuterii."Pentru a-și asigura scăparea, cei doi ar fi exercitat acte de violență asupra proprietarului", susțin polițiștii.Prejudiciul total a fost estimat la 33.000 de euro.Procurorii au decis reținerea bărbatului pentru 24 de ore, iar luni acesta va fi prezentat Curţii de Apel Bacău pentru confirmarea mandatului european de arestare.